Kostnaðurinn við Ólympíuleikana í Tókýó er í námunda við landsframleiðslu Íslands, eða um þrjú þúsund milljarðar króna. Mótshaldarar verða af um hundrað milljörðum króna vegna þess að engir áhorfendur verða á pöllunum.
Ólympíuleikarnir í Tókýó verða settir á föstudaginn. Björn Berg Gunnarsson deildarstjóri greiningar Íslandsbanka segir það koma sér á óvart hve dýrir leikarnir verða. Kostnaðurinn er miklu meiri en ráð var fyrir gert og tekjurnar hafa dregist saman, meðal annars vegna þess að engir áhorfendur verða viðstaddir.
þetta eru mjög stórir leikar. Aldrei verið jafn margir viðburðir, þetta er haldið í landi þar sem eru stórir leikvangar sem taka marga í sæti. Bæði tekjutapið og aukning í kostnaði hleypur á 100 milljarða króna.
Hvað gætu þessir leikar kostað. Þeir virðast ætla að kosta eitthvað í námunda við landsframleiðslu Íslands það er að segja eitthvað fyrir norðan þrjú þúsund milljarða króna. Sem mun þá gera þá að þá að dýrustu Ólympíuleikum sögunnar.
Við fáum þá mesta tap á Ólympíuleikum í kjölfarið? Það er nefnilega ekki útilokað.
Björn Berg segir að væntanlega þurfi borgaryfirvöld í Tókýó að greiða reikninginn. Venjan er þó sú að tap sé af Ólympíuleikum.
En það er nú samt sem áður venjan með Olympíuleika almennt. Þeir eru reknir með tapi.
Það er verið að halda partí, veislu og stórt íþróttamót og þá hafa heimamenn hingað til með semingi amk sætt sig við að það að þetta verði mjög dýrt. Andstaðan hefur verið mikil í Japan að undanförnu við þessa leika.
Mótshaldarar verða af miklum tekjum vegna þess að engir áhorfendur verða á íþróttavöllunum.
Já ef við litum eingöngu á það þá munar circa 100 milljörðum króna í bókhaldið, bara við þáð að geta ekki selt miða. Það eru þá beinar miðasölutekjur. Til viðbótar við þær var auðvitað gert ráð fyrir því að þeir sem sæktu leikana þyrftu nú að gista einhvers staðar, borða og njóta lífsins í Tókíó. Þegar allt er talið er reiknað með því að tap Tókíó vegna þessa sé um 250 milljarðar króna. Þá erum við eingöngu að taka saman þær tölur sem tengjast áhorfendaleysi.